Gandia enceta la seua campanya de promoció turística a Madrid
16 juny 2021

## Gandia enceta la seua campanya de promoció turística a Madrid16 juny 2021Última actualització: 16 juny 2021

![](../gestion/img/191cdcf2375113103eda9ce700fafef03df6ef57a6615520bd3e736c73ec1464.JPG)  
  

El regidor delegat de Turisme, **Vicent Mascarell**, ha informat que la campanya de promoció de Gandia com destí turístic de qualitat, segur i sostenible que es va avançar el darrer mes de maig a la Fira Internacional de Turisme 2021 (FITUR) ja està en marxa a la Comunitat de Madrid i es desenvoluparà amb tota una sèrie d'estratègies visuals per a atraure a la gent de la capital a visitar la nostra ciutat i la nostra platja amb tota la seguretat.

"_Al mes de juny, coincidint amb l'obertura del tancament perimetral, amb les bones dades sanitàries que fa que Gandia siga la platja més segura d'Europa i una de les més segures del món, i també justament en un moments on tota la gent en general i residents de Madrid en particular planifiquen les seues vacances, anem a la capital d'Espanya amb una ambiciosa campanya que es desenvoluparà amb la difusió de la imatge de Gandia i de la seua platja_"  
La iniciativa se centra en el transport públic (interior d'autobusos), en aparcaments públics i en desenes de MUPIS del centre de Madrid amb l'objectiu de seduir al nostre visitant tradicional.

"_Tenim l'esperança que aquesta siga una magnífica temporada. És un moment per a apostar fort pel turisme perquè Gandia torne a ser una capital de vocació que aspira a donar la benvinguda a totes aquelles persones que vulguen vindre, i també per a reforçar la nostra marca en un moment realment complicat_" va declarar Mascarell, qui ha incidit en el fet que "s_'està treballant molt i molt bé des del sector públic, els empresaris, els hostalers, els hotelers, i hem de fer aquest esforç afegit de donar la benvinguda amb les mans obertes a tots i totes aquelles que vulguen acudir, que ho faran en condicions de seguretat_".